**РЕШЕНИЕ № ПВ – 100 -ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изпълнение на тръбен кладенец за нуждите на бъдещ сервиз, административна сграда и паркинг“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имот № 007017, с. Чешнегирово, община Садово, обл. Пловдив.

**Възложител:** **„НАДИН-2007“ ЕООД**

**Характеристика на инвестиционното предложение:**

Инвестиционното предложение предвижда изграждане на един брой тръбен кладенец за водовземане от подземни води, с цел оросяване на зелени площи, измиване на помещения и противопожарни нужди на бъдещ сервиз, административна сграда и паркинг, разположени в границите на имот № 007017, с.Чешнегирово, община Садово.

Параметри на водовземното съоръжение:

* проектна дълбочина - 25 м;
* необходимо годишно водно количество – 2500 м3/год;
* необходим дебит за противопожарни нужди – 6 л/сек;
* географски координати N 42°08’50.12” E 24°53’34.03”.

Отпадъчните битови води от обекта ще се заустват във водоплътна изгребна яма.

Инвестиционното предложение /ИП/ попада в обхвата на т.2, буква “г“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, в който ще се развива инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране ИП е защитена зона BG0000194 „Река Чая” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр. 21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на водовземно съоръжение, с дълбочина 25 м, попадащо в рамките на подземно водно тяло: BG3G000000Q013 "Порови води в Кватернер - Горнотракийски низина".

Сондирането на проектния тръбен кладенец ще се извърши със сондажна апаратура УРБ, с права циркулация на промивната течност. В интервала от 0 до 25м ще бъде спусната колона от PVC тръби и филтри Φ315.

● Не се налага промяна на съществуващата или изграждане на нова пътна инфраструктура.

● Извършването на строителните работи не включва използване, съхранение, транспорт, производство и работа с материали, които могат да бъдат опасни за околната среда и здравето на хората. Шламът, получен при сондирането ще се събира в утайна яма, която след приключване на сондажните работи ще бъде почистена и рекултивирана.

* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване и дискомфорт върху околната среда.
* Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БД ИБР Пловдив.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Имотът, в който ще се реализира инвестиционното намерение е с НТП „Др. складов терен“, разположен в землището на с.Чешнегирово, местност „Гюмюшевото“, община Садово.

* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.
* С писмо изх. № КД-04-158/25.04.2016г. БД ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане целите на околната среда, като е определила, че ИП няма да окаже значимо въздействието върху подземното водно тяло.

**III. Способността за асимилация на екосистемата в естествената околна среда**:

* С реализацията на инвестиционното предложение не се очаква пряко унищожаване, увреждане или влошаване състоянието на видове, предмет на опазване на най-близката защитена зона.
* Няма вероятност инвестиционното предложение да доведе до нарушаване на целостта и структурата на защитените зони, както и да окаже въздействие върху природозащитните им цели.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху местообитания и видове, опазвани в най-близко разположената защитена зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 4104/30.06.2016г. РЗИ-Пловдиве изразила становище, че реализацията на ИП няма да окаже отрицателно въздейстивие върху човешкото здраве.

**V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 и ал.10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Садово и Кметство с.Чешнегирово. Община Садово и Кметство с.Чешнегирово са информирали РИОСВ- Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 18.08.2016г.**

*Директор на РИОСВ - Пловдив*